10/05/2022 | Administración LocalMunicipal
Arteixo
Cultura
Aprobación das bases reguladoras de subvencións mediante concorrencia competitiva para as festas parroquiais en Arteixo

ANUNCIO APROBACIÓN DAS BASES REGULADORAS DE SUBVENCIÓNS MEDIANTE CONCORRENCIA COMPETITIVA PARA AS FESTAS PARROQUIAIS EN ARTEIXO O Pleno da Corporación Municipal, na sesión ordinaria celebrada o 28/04/2022, aprobou as bases reguladoras de subvencións municipais en réxime de concorrencia competitiva, destinadas á organización de festas parroquiais en Arteixo. De conformidade co artigo 19 do Real Decreto Lexislativo 2/2004, do 5 de marzo, contra dito acordo poderase interpor recurso contencioso-administrativo, sen prexuízo de calquera outro recurso que as persoas interesadas estimen procedente. BASES REGULADORAS DE SUBVENCIÓNS DE CONCORRENCIA COMPETITIVA PARA A ORGANIZACIÓN DE FESTAS PARROQUIAIS EN ARTEIXO” 1. Finalidade e obxecto. As presentes bases teñen como finalidade apoiar ás comisións de festas e entidades locais de Arteixo na organización dos festexos populares tradicionais de cada parroquia, conforme ao disposto na seguinte normativa: a) Art.25 da Lei 7/1985, do 2 de abril, de bases de réxime local. b) Lei 5/1997 de administración local de Galicia no Regulamento de servizos das corporacións locais. c) Lei 38/2003, do 17 de novembro, xeral de subvencións e no RD 887/2006, do 21 de xullo, polo que se aproba o seu Regulamento. d) Lei 9/2007, do 13 de xuño, de subvencións de Galicia e no Decreto 11/2009, do 8 de xaneiro, polo que se aproba o seu Regulamento e) Lei 27/2013, do 27 de decembro, de racionalización e sostenibilidade da Administración Local que modifica a Lei 7/1985, no RDL 2/2004, do 5 de maio, polo que se aproba o texto refundido da Lei reguladora de facendas locais. f) Lei 39/2015, do 1 de outubro, do procedemento administrativo común das Administracións Públicas. g) Lei 1/2016, do 18 de xaneiro, de transparencia e bo goberno h) Ordenanza municipal n.º 26, reguladora da concesión de subvencións municipais en réxime de concorrencia competitiva (BOP núm.76, do 23 de abril de 2018). O período subvencionable será o establecido en cada convocatoria e con cargo ao Orzamento do Concello de Arteixo estipulado para cada exercicio. En base a súa finalidade, establécese a seguinte clasificación: 1.º) Subvencións para festas catalogadas como patronais ou asimiladas (1 por lugar ou parroquia) dentro do calendario festivo tradicional.2.º) Subvencións para festas catalogadas como non patronais, romarías ou asimiladas dentro do calendario festivo tradicional.2. Crédito e partida orzamentaria. Será a consignada anualmente no orzamento municipal. As contías non utilizadas do total consignado anualmente no orzamento municipal integraranse novamente á partida, podendo ser utilizado o remanente.3. Beneficiarios.1.º) Entidades legalmente constituídas (asociacións e comisións de festas) que cumpran os seguintes requisitos: – Carecer de fins de lucro. – Desenvolver as súas actividades no ámbito territorial do concello de Arteixo. – Non ter pendente de xustificación ningunha subvención ou axuda perante o Concello de Arteixo para o mesmo obxecto para o que se solicita a nova subvención. – Estar ao corrente das súas obrigas coa Axencia Tributaria, coa Seguridade Social e co Concello de Arteixo. – Non estar incursa en ningún dos supostos de incapacidade ou incompatibilidade para percibir axudas ou subvencións públicas.2.º) Excepcionalmente, poderán presentar solicitude de subvención as comunidades veciñais, comités organizadores e persoas físicas que cumpran os requisitos sinalados nos apartados b), c), d), e) e f). 4. Requisitos.1.º) Estas axudas son incompatibles con outras convocatorias, convenios ou plans do Concello de Arteixo destinados para o mesmo fin.2.º) Unha mesma festa só será subvencionada a través dunha única comisión/entidade.3.º) Non se subvencionarán os festexos que non estean enraizados no ciclo festivo tradicional.4.º) No caso de que o importe das axudas correspondentes ás solicitudes recibidas supere a dotación orzamentaria disposta, reducirase a contía subvencionable de maneira proporcional entre os beneficiarios, de tal xeito que non se supere o total da partida orzamentaria consignada.5. Documentación. As solicitudes formularanse no modelo normalizado que se facilitará no SM de Cultura e que se poderá descargar na páxina web do Concello de Arteixo, achegando os datos e a documentación sinalada a continuación: 1. Programa completo da festa.2. Presuposto detallado de gastos/ingresos.3. Importe da subvención solicitada, segundo os criterios establecidos nestas bases.4. Acta de constitución dos integrantes que forman a actual comisión, coa sinatura do presidente e secretario saíntes (segundo modelo oficial) e copia dos DNI dos membros da Xunta Directiva.5. Designación de conta bancaria (segundo modelo oficial). 6. Certificación orixinal do acordo de solicitude e do nomeamento do representante para a súa relación co Concello (segundo modelo oficial), xunto coa fotocopia do seu DNI.7. Declaración responsable relativa a outras subvencións e/ou axudas percibidas con idéntico destino, a atoparse ao corrente coas obrigas tributarias e fronte á Seguridade Social, á inexistencia de cantidades pendentes derivadas de expedientes de reintegro de subvencións, así como de non atoparse en ningunha das prohibicións para ser beneficiario de subvencións (segundo o modelo oficial). 8. Compromiso de facer constar a colaboración do Concello de Arteixo e a concellaría correspondente en toda información que realice (impresa, informática ou audiovisual). As entidades de nova creación deberán presentar, ademais: a) Fotocopia da acta de constitución cos cargos da actual xunta directiva. No caso de persoas físicas substituirase por un prego coas sinaturas, nome completo, enderezo e DNI de cada unha delas. b) Fotocopia do CIF da entidade. No caso de que o solicitante presente o CIF dunha entidade de ámbito superior, deberá acreditar que conta con autorización da entidade titular do CIF para a súa utilización. c) Certificación da conta bancaria segundo modelo oficial. d) Certificación da inscrición no Rexistro de Asociacións de Galicia e) Estatutos da entidade rexistrados polo organismo competente. Calquera defecto, erro ou ausencia na presentación da documentación terá que ser emendado no prazo de dez días dende a recepción do requirimento. A falta de cumplimentación dos datos requiridos poderá supoñer a denegación da subvención solicitada.6. Prazo e lugar de presentación. As solicitudes poderán presentarse no Rexistro Xeral do Concello, a través da sede electrónica https://sede.arteixo.org/opencms/gl/ e na forma establecida na Lei 39/2015, do 1 de outubro, do Procedemento Administrativo Común das Administracións Públicas, no prazo que se estableza na correspondente convocatoria anual.7. Comisión avaliadora. O exame das solicitudes realizarase por unha Comisión de Avaliación, da que formarán parte: A coordinadora técnica do SM de Cultura. A/o concelleira/o de Cultura. A/o concelleira/o de Servizos Económicos.8. Criterios de concesión. A concesión das subvencións corresponde, previo informe técnico, á Alcaldía-Presidencia, despois da proposta motivada da comisión avaliadora.8.1.–Criterios para a concesión da subvención.8.1.1.–Subvencións para festas consideradas patronais ou asimiladas (polo calendario eclesiástico ou pola súa importancia na zona): Para todos os lugares 3.000,00 € por día de festa con contratación de orquestra/grupo e 1.500,00 € por día con contratación de formacións musicais de menos de 5 persoas, ata un máximo de 3 días, en ambos casos, e por todos os conceptos de gasto subvencionables, a unha soa comisión por lugar ou parroquia de celebración, sempre que o presuposto presentado sexa igual ou superior a estas cantidades e así o soliciten e xustifiquen documentalmente.8.1.2.–Subvencións para festas non patronais, romarías ou asimiladas: Para todos os lugares a cantidade única de 2.000,00 € (máximo) nas festas non patronais, romarías ou asimiladas organizadas no verán e a cantidade única de 1.000,00 € para as festas non patronais, romarías ou asimiladas de inverno. Estas cantidades se concederán por todos os conceptos de gasto subvencionables, a unha soa comisión por lugar ou parroquia de celebración, sempre que o presuposto presentado sexa igual ou superior a estas cantidades e así o soliciten e xustifiquen documentalmente. No caso de non celebrarse a festa patronal/principal, e sempre que o proxecto presentado o xustifique e así o aprobe a Xunta de Goberno Local, poderíase acceder ás axudas previstas para a festa patronal.8.2.–Gastos subvencionables. Para os efectos da concesión considéranse gastos subvencionables nas festas os da contratación de actuacións musicais e outras actuacións artísticas, carpas, electricidade (alumeado festivo, xeneradores eléctricos, etc), sonorización e iluminación das actuacións, pirotecnia, dereitos de autor, memorias técnicas e certificacións preceptivas. Calquera cambio destes conceptos deberá ser previamente comunicado e autorizado para ser admitido como xustificante no momento do cobro da subvención.8.3.–Notificación e publicidade da resolución. Aos efectos de notificación e publicidade da resolución de solicitudes e outros relacionadas co procedemento de solicitude de axudas, aplicarase o indicado na Lei 39/2015, de procedemento administrativo común das administracións públicas, utilizando como medio de comunicación os enderezos electrónicos facilitados polas entidades solicitantes, na Sede Electrónica do Concello, e outros medios complementarios de comunicación (taboleiros do CCC ou outros a pedimento do interesado). Indicarase na mesma os recursos que procedan, contra a desestimación expresa ou presunta das solicitudes presentadas.9. Obrigas dos beneficiarios. Os beneficiarios, unha vez aceptada a subvención, están obrigados a: a) Realizar as actividades propostas. b) Presentar as contas xustificativas e destinar as axudas aos fins para os que se concederon e acreditar perante o Concello o cumprimento da finalidade proposta. Esta acreditación realizarase, ademais de coa xustificación documental pertinente de cada concepto subvencionado, coa presentación de 2 carteis anunciadores no Servizo Municipal de Cultura mínimo 5 días antes da realización da festa, onde conste o logotipo oficial do Concello, así como a formación musical actuante cada día, correctamente denominada. c) Comunicar ao Concello a obtención doutras subvencións, axudas, ingresos ou recursos para a mesma finalidade que procedan doutras administracións e/ou entes públicos ou privados. d) Facer constar na totalidade da publicidade e/ou actividade informativa que se realice por calquera medio (impreso ou non) que conta con subvención do Concello de Arteixo, tendo que figurar en toda impresión o logotipo oficial que será facilitado polo Servizo correspondente. O incumprimento desta obriga poderá ser sancionada coa retirada da subvención concedida. e) Conservar os documentos xustificativos da aplicación dos fondos recibidos, incluídos os documentos electrónicos, en tanto podan ser obxecto de actuacións de comprobación e control. f) Dispoñer de libros, rexistros e demais documentos contables esixibles, no seu caso, pola lexislación mercantil. g) Someterse ás actuacións de comprobación e ás de control financieiro que efectuará o Concello e as previstas polos órganos de control externo. h) Proceder ao reintegro no supostos de incumprimento do artigo 37 ou no caso de remanentes non aplicados.10. Xustificación e pagamento.10.1.–Consideracións xerais.1.º) Con carácter xeral as subvencións aboaranse despois da xustificación dos gastos.2.º) O gasto xustificado documentalmente deberá acadar polo menos o importe do presuposto subvencionado.3.º) O importe das subvencións concedidas en ningún caso poderá ser de tal contía que en concorrencia con subvencións ou axudas doutras administracións públicas ou entidades privadas supere o custo da actividade que desempeñe o beneficiario 4.º) En xeral, o pagamento realizarase toda vez que se xustifique a efectiva realización da actividade mediante a presentación no Rexistro Xeral do Concello de Arteixo (central e auxiliares), no prazo estabelecido e con destino ó Servizo Municipal de Cultura e Festas, da documentación pertinente.10.2.–Prazo de xustificación. O prazo de presentación dos xustificantes especificarase en cada convocatoria anual, se ben antes de finalizar o prazo, poderá ampliarse por solicitude do interesado ou por proposta razoada da unidade xestora. No caso de que o interesado solicite unha prórroga téñense que razoar os motivos e realizarse por escrito antes da data sinalada. Se non se presenta a xustificación dentro de prazo (inicial ou prorrogado), por resolución da Presidencia iniciarase expediente de anulación do correspondente compromiso. A resolución final notificaráselle á entidade e á Intervención Municipal para a súa constancia contable. En calquera caso, o 31 de decembro anularanse automaticamente todas as axudas pendentes de xustificación ou sen concesión de prórroga. Este Concello resérvase o dereito de comprobar, polos medios que estime oportunos, que a xustificación é correcta, quedando o beneficiario obrigado a facilitar canta información sexa requirida polo servizo xestor para a Intervención Municipal.10.3.–Conta xustificativa. A conta xustificativa simplificada presentarase no Rexistro Xeral (central ou auxiliares) do Concello con destino ao Servizo Municipal de Cultura e Festas e deberá respectar o contido mínimo que marca o artigo 75 do RD 887/2006, Regulamento de subvencións, polo que deberá incluír: – Memoria de actuacións xustificativa do cumprimento das condicións impostas na concesión da subvención, con indicación das actividades realizadas e dos resultados obtidos, segundo modelo normalizado. – Declaración do n.º de integrantes e composición da orquestra/grupo musical actuante cada día. – Memoria económica, coa relación de gastos da actividade, acompañada dos orixinais ou copias cotexadas de facturas, recibos, nóminas e demais documentación de valor probatorio cuxo pagamento quede acreditado. Os pagamentos acreditaranse con carácter xeral mediante documento de transferencia bancaria, podendo admitirse, de xeito excepcional, pagos en efectivo cando a súa contía sexa inferior a 300,00 € (sen IVE). Neste último caso deberá constar na factura o “recibín” co selo da empresa e a sinatura de persoa física que teña a representación. – Detalle doutros ingresos de natureza privada (cotas ou aportacións de veciños, cofinanciamento de socios ou persoas beneficiarias nas actividades recibidas.). – Detalle doutras achegas ou subvencións de fondos públicos que teñan financiado a actividade subvencionada, indicando o importe e a procedencia. – Certificación acreditativa de estar ao corrente das obrigas fiscais coa facenda estatal e autonómica e certificación acreditativa de estar ó corrente das obrigas coa Seguridade Social. Estas certificacións poderanse substituír por declaración responsable do beneficiario da subvención no caso de que a subvención concedida non supere o importe de 3.000,00 €. A comprobación de estar ao corrente das obrigas fiscais municipais a realizará o Concello de Arteixo de oficio previa autorización da/o beneficiaria/o. – Certificación do secretario/a da entidade, co visto e prace do/a presidente, na que se faga constar que o gasto foi reflictido, na forma preceptiva, no libro de contabilidade da entidade, segundo o disposto no artigo 14.1 da Lei 38/2003, do 17 de novembro, xeral de subvencións. – Copia da Declaración Responsable conforme a Lei 10/2017, do 27 de decembro, de espectáculos públicos e actividades recreativas de Galicia presentada para a realización da festa. – Facturas orixinais ou compulsadas que deben reunir os requisitos legais establecidos no RD 1619/2012, do 30 de novembro, polo que se aproba o Regulamento polo que se regulamentan as obrigas de facturación, e relativas aos gastos realizados polos conceptos incluídos no presuposto inicial e polo importe sinalado na notificación da concesión.  Coa finalidade de dar cumprimento ó disposto no art.30.3 da Lei 38/2003, xeral de subvencións, deberá estenderse no orixinal da factura unha dilixencia na que se faga constar que a factura foi utilizada como xustificante de gasto para a obtención dunha subvención do Concello de Arteixo.  O importe que se xustifique en concepto de gastos de mantemento, se houber lugar (alugueres de locais, luz, gas, auga, teléfono, consumibles de oficina, etc.) non poderá superar o 10% do importe total do presuposto a xustificar.  Os gastos de persoal, de seren admitidos, acreditaranse mediante a achega do contrato laboral correspondente, alta na Seguridade Social, nóminas correspondentes e acreditación do seu pago, así como das cotas á Seguridade Social e do IRPF correspondente.  Só se admitirán recibos cando reflictan a correspondente retención do IRPF e a repercusión do IVE. En calquera caso, deberán acompañarse do xustificante de ingreso do IRPF na Axencia Tributaria.  As facturas que non reflictan claramente a finalidade da actividade deben acompañarse dun informe aclaratorio.  A substitución de facturas por outro documento unicamente será válido nos supostos mencionados no artigo 4 do RD 1496/2003, Regulamento de facturación.  Non se admitirán facturas de bebidas alcohólicas, tabaco ou calquera outro produto considerado nocivo para a saúde.  En xeral, non se admitirán como gastos facturas relativas a alimentos e bebidas, agás aquelas das de produtos típicos galegos propios das celebración tradicionais.11. Tramitación da xustificación. Á vista da documentación xustificativa presentada, logo dos informes do SM de Cultura e do Servizo de Intervención, o órgano competente valorará o cumprimento da finalidade e, se a documentación é correcta, procederase ao pagamento da subvención. No caso de que a documentación xustificativa fora incorrecta ou insuficiente, notificarase un prazo de dez días para a súa corrección. De non cumprirse este requisito dentro do prazo sinalado, e sempre que se acredite o cumprimento da finalidade, o importe da subvención reducirase proporcionalmente aos gastos xustificados correctamente, aplicando o coeficiente de financiamento. Pasado dito prazo arquivarase a solicitude e non terán dereito á reclamación. Para a valoración do cumprimento da finalidade básica da subvención e o seu pagamento, terase en conta o seguinte: – No caso de que se xustifique o gasto polo 100% do presuposto subvencionado, aboarase a totalidade da subvención. – No caso de que se xustifique un gasto inferior ó 100% e, alomenos do 50% do presuposto subvencionado, aboarase a parte proporcional da subvención. – No caso de que se xustifique un gasto inferior ó 50% do presuposto subvencionado, non se considerará cumprida a finalidade básica da subvención, co que non se aboará cantidade ningunha. O aboamento realizarase mediante o ingreso do importe da subvención na conta sinalada pola entidade.12. Infraccións e sancións. Vencido o prazo de xustificación ou, no seu caso, a prórroga, sen que a entidade presentara a documentación xustificativa, o SM de Cultura requiriraa unha única vez para que a presente no prazo improrrogable de quince días dende a súa notificación. A falta de presentación da documentación neste prazo suporá a renuncia á subvención outorgada, sen prexuízo das responsabilidades dispostas na LXS. A presentación da documentación neste prazo excepcional non eximirá a entidade beneficiaria da sanción que lle corresponda segundo a seguinte gradación: – Atraso na presentación da xustificación ata un mes: sanción do 10% do importe da subvención, co límite de 250 €. – Atraso na presentación da xustificación dun mes ata tres: sanción do 20% do importe da subvención, co límite de 1.000 €. Aplicarase a compensación para o cobramento da sanción, agás que a entidade sancionada formule a oposición á sanción ata que se resolva o recurso. Para outros incumprimentos e sancións non previstos neste apartado será de aplicación o disposto na normativa legal de subvencións. As/os beneficiarias/os das subvencións quedarán sometidas/os ás responsabilidades e réxime sancionador estabelecido na LXS e demais normas concordantes. Toda alteración das condicións tidas en conta para a concesión da subvención poderá dar lugar a súa retirada, modificación ou reintegro do importe da mesma, cos xuros de demora correspondentes desde o momento do pagamento da subvención. Para os casos non previstos nas presentes bases aplicaranse as normas incluídas na LXS e no seu Regulamento e na Lei 9/2007 de subvencións de Galicia.” SEGUNDO.–Ordenar a publicación das bases aprobadas no Boletín Oficial da Provincia. ANEXO RELACIÓN DE FESTAS PATRONAIS E ROMARÍAS TRADICIONAIS EN ARTEIXO 1.º) Festas patronais ou asimiladas en función do calendario eclesiástico ou pola súa importancia na localidade: 1. UXES (14 semanas despois do Entroido) – Festas do Espíritu Santo 2. A CACHADA (maio/xuño) – Festas do Corpus Christie 3. MONTEAGUDO (maio/xuño) – Festas do Corpus Christie 4. MORÁS (24 xuño) – Festa do San Xoán 5. CHAMÍN (24 xuño) – Festa do San Xoán 6. SORRIZO (29 xuño) – Festa do San Pedro 7. ARMENTÓN (29 xuño) – Festas do San Pedro 8. SANTA ICÍA (1.º domingo de xullo) – Festas do San Paio 9. BARRAÑÁN (2.º fin de semana de xullo) – Festas do Santísimo Sacramento 10. VILARRODÍS (2.º fin de semana de xullo) – Festa da Virxe da Luz 11. OSEIRO (2.º fin de semana de xullo) – Festa da Virxe da Luz 12. RAÑOBRE (2.º fin de semana de xullo) – Festa da Virxe da Luz 13. LAÑAS (18 de xullo) – Festa de Santa Mariña 14. ARTEIXO (25 de xullo) – Festa do Santiago Apóstolo 15. SUEVOS (1.º domingo de agosto) – Festa do Verán 16. LOUREDA (15 de agosto) – Festa de Nosa Señora 17. PASTORIZA (15 de agosto) – Festa de Nosa Señora 18. MEICENDE (15 de agosto) – Festa de Nosa Señora 19. LARÍN (último fin de semana de agosto) – Festa do San Roque 2.º) Festas non patronais, romarías ou asimiladas 1. OSEIRO (xaneiro/febreiro) – Festas do San Tirso e San Brais 2. SUEVOS (marzo) – Festa do San Gregorio 3. MEICENDE (1 maio) – Festas de maio 4. ARTEIXO (último fin de semana de maio) – Festa da Flores 5. O RAÑAL (1.º fin de semana de xuño) – Romaría da Pedra do Aguillón 6. LOUREDA (13 de xuño) – Festa do San Antonio 7. LOUREDA (16 de xullo) – Festa da Virxe do Carme 8. MONTEAGUDO (xullo) – Romaría da Estrela 9. SUEVOS (16 xullo, trasládase ao sábado) – Festa da Virxe do Carme 10. ARMENTÓN (1.º sábado de agosto) – Festa dos Remedios 11. SORRIZO (1.º sábado de agosto) – Festa de San Mamede (non se realiza dende fai anos) 12. MORÁS, vai rotando nun lugar da parroquia (último fin de semana de agosto) – Festa do San Roque 13. ARTEIXO (16 setembro) – Festa de Santa Eufemia 14. SUEVOS (11 novembro) – Festa do San Martiño en Suevos Arteixo, 4 de maio de 2022 Asina dixitalmente na data do documento electrónico: Yamiley Pino Soben Schonhofer (concelleira de Cultura)